Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: a 16/2001. (V. 25.) OM rendelethez
Paragraph Index: 369

c) Szociológiai, kultúra- és vallástudományi tantárgycsoport A társadalmak szerkezete és működése; a kultúra, a művelődés, az életmód; a vallások szerepe a mai társadalomban; az ember mint társadalmi, kultúrateremtő és kultúrafogyasztó, hitre, erkölcsi meggyőződésre, értékrend, világnézet, életcél kialakítására képes lény; az emberi kapcsolatok, magatartás, illem; a barátság, a szex, a szerelem, a házasság, a család; az alkotás, a munka, a gazdaság, a vállalkozás; az emberi jogok, szabadságjogok, az erkölcsi és vallási nevelés hazai jogforrásai; az egyenlőség, a hatalom, az érdekérvényesítés, a politika erkölcsi vonatkozásai; vallástudományi alapismeretek: vallástörténet, világvallások, hazai egyházak, vallási mozgalmak és vallásgyakorlat. E terület a képzési idő mintegy 20—25%-át alkotja.

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes